
Par daudzdzīvokļu dzīvojamai mājai Grīvas prospektā 6, Ogrē, Ogres novadā  atsavināšanas tiesības izmantošanas procesa uzsākšanu un funkcionāli nepieciešamā zemesgabala noteikšanu/pārskatīšanu
Ogres novada pašvaldībā (turpmāk – Pašvaldība) saņemts daudzdzīvokļu mājas Grīvas prospektā 6, Ogrē, Ogres novadā pilnvarotā pārstāvja Sabiedrības ar ierobežotu atbildību “Ogres Namsaimnieks” (reģistrācijas Nr. 40103941081, juridiskā adrese: Zilokalnu prospekts 12, Ogre, Ogres nov.) iesniegums (reģistrēts Pašvaldībā 2025. gada 25. jūnijā ar Nr. 2-4.1/3471) (turpmāk – Iesniegums).

Iesniegumam pievienots daudzdzīvokļu dzīvojamās mājas ar kadastra apzīmējumu 7401 001 0020 005, Grīvas prospektā 6, Ogrē, Ogres novadā (turpmāk - Dzīvojamā māja) dzīvokļu īpašnieku aptaujas “Par zemes atsavināšanu (izpirkšanu)” 2025. gada 16. maija balsošanas protokols Nr.Grivas_6/01_16/01/2025 (turpmāk – Protokols).

Atbilstoši Protokolam Dzīvojamās mājas 24 dzīvokļu īpašnieki, kas ir vairāk kā puse no kopējā dzīvokļu īpašuma skaita, nobalsojuši par funkcionāli nepieciešamā zemes gabala (turpmāk – FNZG) atsavināšanas (izpirkšanas) procesa uzsākšanu un devuši pilnvarojumu Sabiedrībai ar ierobežotu atbildību “Ogres Namsaimnieks” veikt visas nepieciešamās darbības zemes atsavināšanas procesa virzīšanai.

Ogres novada administratīvajā teritorijā funkcionāli nepieciešamo zemes gabalu noteikšanu/pārskatīšanu veic Pašvaldībā izveidota Daudzdzīvokļu dzīvojamai mājai funkcionāli nepieciešamā zemes gabala noteikšanas un pārskatīšanas komisija (turpmāk – Komisija) atbilstoši Ogres novada pašvaldības 2023. gada 30. marta saistošajiem noteikumiem Nr. 6/2023 “Par dzīvojamai mājai funkcionāli nepieciešamā zemes gabala pārskatīšanu” un saskaņā ar “Par valsts un pašvaldību dzīvojamo māju privatizāciju” (turpmāk - Privatizācijas likums) 85. pantu. 
Izskatot Iesniegumu, Komisija konstatē:

 Ēku (būvju) nekustamais īpašums ar kadastra numuru 7401 501 0026, kas sastāv no četrstāvu dzīvojamās ēkas ar kadastra apzīmējumu 7401 001 0020 005 ar adresi Grīvas prospekts 6, Ogre, Ogres nov. ierakstīts Zemgales rajona tiesas Ogres pilsētas zemesgrāmatas nodalījumā Nr. 615 (turpmāk – Zemesgrāmata)  Zemesgrāmatas I. daļas 1. iedaļas ierakstā Nr. 2.1. - atzīme – ēkas saistītas ar zemes gabalu Ogrē, Rīgas ielā 16a, zemes gabala platība 279909 kv. m., kadastra numurs 7401 001 0018.

Atbilstoši Nekustamā īpašuma valsts kadastra informācijas sistēmas datiem (turpmāk – Kadastrs) 4, (četru) stāvu Dzīvojamā māja pilnībā sadalīta dzīvokļu īpašumos, ēkas kopējā platība 2320,6 m2, apbūves laukums 606,2 m2. Dzīvojamā māja, kas ir pilnībā sadalīta dzīvokļu īpašumos.
Dzīvojamā māja atrodas uz privātpersonai piederošā zemes gabala kadastra apzīmējumu 7401 001 0020 (turpmāk – Zemes vienība), par kuru īpašuma tiesības nostiprinātas Zemgales rajona tiesas Ogres pilsētas zemesgrāmatas nodalījumā Nr. 57, īpašuma kadastra numurs 7401 001 0018.
Uz Zemes vienības atrodas transformatora apakšstacijas ēka ar kadastra apzīmējumu 7401 001 0020 008 (adrese Grīvas prospekts 6B, Ogre, Ogres nov. un septiņas daudzdzīvokļu dzīvojamās mājas, proti:

1. dzīvojamā māja ar kadastra apzīmējumu 7401 001 0020 005 (adrese Grīvas prospekts 6, Ogre. Ogres nov.),
2. dzīvojamā māja ar kadastra apzīmējumu 7401 001 0020 001 (adrese Grīvas prospekts 6A, Ogre, Ogres nov.),
3. dzīvojamā māja ar kadastra apzīmējumu 7401 001 0020  007, (adrese Grīvas prospekts 8, Ogre, Ogres nov.),
4. dzīvojamā māja ar kadastra apzīmējumu 7401 001 0020 002 (adrese Skolas iela 5, Ogre, Ogres nov.),
5. dzīvojamā māja ar kadastra apzīmējumu 7401 001 0020 006 (adrese Skolas iela 7, Ogre, Ogres nov.),

6. dzīvojamā māja ar kadastra apzīmējumu 7401 001 0020 004 (adrese Skolas iela 9, Ogre, Ogres nov.).

7. dzīvojamā māja ar kadastra apzīmējumu 7401 001 0020 003 (adrese Skolas iela 11, Ogre, Ogres nov.),

8. transformatora apakšstacijas ēka ar kadastra apzīmējumu 7401 001 0020 008 (adrese Grīvas prospekts 6B, Ogre, Ogres nov.

Saskaņā ar Ogres pilsētas domes 2002. gada 21. februāra lēmuma Nr. 76 (protokols Nr. 4) “Par daudzdzīvokļu māju uzturēšanai piesaistīto zemes platību plāna zemes īpašumam Rīgas ielā Nr.16A apstiprināšanu” (turpmāk – Lēmums Nr. 76) grafisko pielikumu Zemes vienības platība sadalīta būvju īpašumos iekļauto daudzdzīvokļu dzīvojamo māju un transformatora apakštacijas būves uzturēšanai nepieciešamajos zemes gabalos.
Atbilstoši Lēmumam Nr. 76 Dzīvojamai mājai piesaistīta platība 3075m2.
Saskaņā ar Ogres novada pašvaldības 2012. gada 21. jūnija saistošo noteikumu Nr. 16/2012 “Ogres novada teritorijas izmantošanas un apbūves noteikumi” 7. pielikuma “Ogres novada teritorijas atļautās un plānotas izmantošanas kartes” funkcionālā zonējuma kartē noteikto, Zemes vienība atrodas Ogres pilsētas teritorijā, kurai noteikta funkcionālā zona “Daudzdzīvokļu namu apbūves teritorija (DzD)”.
Piespiedu dalītā īpašuma privatizētajās daudzdzīvokļu mājās izbeigšanas likuma (turpmāk – Likums) 5. panta ceturtajā daļā noteikts, ka lēmums par atsavināšanas tiesības izmantošanas procesa uzsākšanu ir tiesiskais pamats, lai pašvaldība, kuras administratīvajā teritorijā atrodas daudzdzīvokļu dzīvojamā māja, pieņemtu lēmumu par daudzdzīvokļu dzīvojamai mājai FNZG.
Saskaņā ar likuma “Par valsts un pašvaldību dzīvojamo māju privatizāciju” (turpmāk – Privatizācijas Likums) 28. panta ceturto daļu privatizējamai dzīvojamai mājai funkcionāli nepieciešamo zemes gabalu nosaka dzīvojamās mājas privatizācijas sagatavošanas procesā. 
Privatizācijas Likuma 28. panta pirmās daļas 3. punkts nosaka, ka privatizējamai dzīvojamai mājai FNZG platību un robežas nosaka, ja privatizējamā valsts vai pašvaldības dzīvojamā māja pilnībā vai daļēji atrodas uz fiziskajai vai juridiskajai personai piederošas zemes.

Privatizācijas Likuma 28. panta otrajā daļā noteic, ka, nosakot privatizējamai dzīvojamai mājai FNZG, ņem vērā normatīvo aktu par vispārīgo teritorijas plānošanu, izmantošanu un apbūvi noteikumus, it sevišķi: esošo apbūvi; apbūves parametrus; pagalmu plānošanas noteikumus; to, lai nodrošinātu piekļuvi, pieejamību transporta infrastruktūrai, nepieciešamo inženierkomunikāciju tīklu u.c.; to, lai pēc privatizējamai dzīvojamai mājai funkcionāli nepieciešamā zemes gabala noteikšanas zemes gabala īpašniekam būtu iespēja izmantot atlikušo zemes gabala daļu atbilstoši noteiktajam lietošanas mērķim.

Privatizācijas Likuma 28. panta trešā daļa noteic, ka privatizējamai dzīvojamai mājai FNZG platību un robežas nosaka pašvaldības dome vai tās pilnvarota institūcija, vai valsts dzīvojamo māju privatizāciju veicošā institūcija. Dzīvojamai mājai funkcionāli nepieciešamo zemes gabalu nosaka Ministru kabineta noteiktajā kārtībā.
Saskaņā ar Ministru kabineta 2015. gada 8. septembra noteikumu Nr. 522 “Privatizējamai dzīvojamai mājai funkcionāli nepieciešamā zemes gabala noteikšanas kārtība” (turpmāk – MK Nr. 522) 3. punktā noteikto FNZG iekļauj zemi, uz kuras pilnībā vai daļēji atrodas tai piesaistītā dzīvojamā māja, kā arī tās uzturēšanai, apsaimniekošanai un funkcionēšanai nepieciešamie infrastruktūras, labiekārtojuma un komunikāciju elementi, savukārt, MK Nr. 522 6. punktā noteikts, ka FNZG var tikt ietverta brīvā zaļā teritorija, kas atbilstoši normatīvajiem aktiem par vispārīgo teritorijas plānošanu, izmantošanu un apbūvi nav uzskatāma par publisko ārtelpu.
Ņemot vērā minēto, kā arī to, ka Dzīvojamā māja atrodas uz privātpersonai piederošas zemes un Dzīvojamās mājas dzīvokļu īpašnieku kopība ir pieņēmusi lēmumu par atsavināšanas tiesības izmantošanas procesa uzsākšanu, ir pamats uzsākt Dzīvojamai mājai FNZG noteikšanas procesu.
Pamatojoties uz Piespiedu dalītā īpašuma privatizētajās daudzdzīvokļu mājās izbeigšanas likuma 5. panta pirmo, trešo, ceturto, piekto un sesto daļu, likuma “Par valsts un pašvaldību dzīvojamo māju privatizāciju” 28. pantu, Administratīvā procesa likuma 70. panta pirmo daļu, 76. panta otro daļu, 79. panta pirmo daļu, Paziņošanas likuma 11. panta trešo daļu,
Komisija nolemj:
uzsākt daudzdzīvokļu dzīvojamai mājai ar kadastra apzīmējumu 7401 001 0020 005, Grīvas prospektā 6, Ogrē, Ogres novadā funkcionāli nepieciešamā zemes gabala noteikšanas procesu.

Šo lēmumu var apstrīdēt Ogres novada domē, Brīvības ielā 33, Ogrē, LV-5001, viena mēneša laikā no lēmuma spēkā stāšanās dienas.

Saskaņā ar Administratīvā procesa likuma 70. pantu lēmums stājas spēkā ar brīdi, kad tas paziņots adresātam, bet, ja lēmums tiek nosūtīts pa pastu – septītajā dienā pēc tā nodošanas pastā.

